દુકાનોને સીલ મારવાની ઘટના વિશે ગોકુલ શૉપિંગ સેન્ટરના બિલ્ડર અલ્પેશ અજમેરાએ ‘મિડ-ડે’ને જણાવ્યું હતું કે ‘૨૦૦૪માં પાર્ટ કમ્પ્લીશન મળ્યા બાદ ૨૦૦૮માં BMCએ પૂર્ણ કમ્પ્લીશન સર્ટિફિકેટ આપ્યું હતું. એમાં ટોટલ ૧૦૯ શૉપ છે. એમાં ૩૨ વેપારીઓનું એક ગ્રુપ છે. એમાંના મોટા ભાગના વેપારીઓએ છેલ્લાં ૧૦ વર્ષથી મેઇન્ટેનન્સ ભર્યું નથી એને કારણે સમગ્ર વેપારીઓને નુકસાન થઈ રહ્યું છે. ગોકુલ શૉપિંગ સેન્ટર પ્રિમાઇસિસ લિમિટેડ નામની કંપની મેઇન્ટેનન્સ અને ટૅક્સ વિશે કાર્ય કરે છે. BMCનો ૨૦૧૫ની ૩૧ માર્ચ સુધીનો પૂરેપૂરો પ્રૉપર્ટી-ટૅક્સ ભર્યો છે, પરંતુ BMCએ કાયદામાં ફેરબદલ કર્યો હતો અને કૅપિટલ વૅલ્યુ સિસ્ટમથી ૨૦૧૬માં ટૅક્સની નવી આકારણી કરી હતી. આ નવી આકારણી ૨૦૧૦થી અમલી બનાવી છે એને કારણે ૭૩,૪૨,૪૫૦ રૂપિયા ચૂકવવાના બાકી છે. અમારા કૉમ્પ્લેક્સમાં અમુક બૅન્કનાં ખ્વ્પ્ પણ છે. BMCએ અમારા કૉમ્પ્લેક્સમાં ગેરકાયદે રીતે સીલ મારવાની કાર્યવાહી કરી છે.’